Ανάλυση διακινδύνευσης έργου αντιστήριξης:
Creators: name: Σαββιλωτίδου, Μαρία Κοσμά
Publisher: name: Aristotle University of Thessaloniki
Year: 2010
Subjects: Εργο αντιστήριξης
Δείκτης αξιοπιστίας
Πιθανότητα αστοχίας
Retaining wall project
Reliability
index
Probability of failure

description: Η διπλωματική αυτή εργασία πραγματεύεται τη σύγχρονη αξίωση για τον προσδιορισμό της αξιοπιστίας των γεωτεχνικών έργων, στα πλαίσια της ανάλυσης διακινδύνευσης, με εφαρμογή των μεθόδων της δομικής αξιοπιστίας. Οι τελευταίες προσδιορίζουν την ασφάλεια μιας κατασκευής με στοιχεία πιθανολογικού λογισμού, ώστε να ληφθεί υπόψη η αβεβαιότητα των δεδομένων (εδαφικών παραμέτρων και φορτίων) που χρησιμοποιούν οι αριθμητικές μέθοδοι ανάλυσης. Αποδεκτή είναι εκείνη η πιθανότητα αστοχίας που εξασφαλίζει τις κοινωνικές απατήσεις ασφάλειας με περιορισμούς ως προς το κόστος κατασκευής του έργου. Στην εργασία μελετήθηκε ο σχεδιασμός της κατασκευής ενός έργου αντιστήριξης μιας ανοιχτής εκσκαφής με τη μέθοδο ανάλυσης αξιοπιστίας του δείκτη αξιοπιστίας β. Για το σκοπό αυτό, ορίστηκε ως αστοχία του υπό εξέταση έργου η μη τήρηση ανεκτών τιμών στις μετακινήσεις που αναμένεται να προκαλέσει η κατασκευή του σε ένα γειτνιάζον προϋπάρχον κτίριο και διαμορφώθηκαν οι κατάλληλες οριακές συναρτήσεις αστοχίας. Έπειτα, εντοπίστηκαν οι παράμετροι με τη μεγαλύτερη επιρροή στα αποτελέσματα της πιθανοτικής ανάλυσης και περιλήφθηκαν στις τυχαίες μεταβλητές του προβλήματος. Για να ληφθεί υπόψη η μεταβλητότητα των τιμών των βασικών εδαφικών παραμέτρων, επιλέχθηκε η προσεγγιστική μέθοδος αξιοπιστίας Point estimate method (PEM) που χρησιμοποιεί τα στοιχεία μέση τιμή και τυπική απόκλιση των στοχαστικών μεγεθών. Οι παραμετρικές επιλύσεις έγιναν με την αριθμητική μέθοδο των πεπερασμένων στοιχείων στο πρόγραμμα Plaxis 7.2. Ακολούθως προσδιορίστηκαν αρχικά τα χαρακτηριστικά κατανομής, μέση τιμή και τυπική απόκλιση, των εξεταζόμενων μεγεθών απόκρισης στις συναρτήσεις αστοχίας κι έπειτα ο δείκτης αξιοπιστίας β. Η εύρεση της αντίστοιχης πιθανότητας αστοχίας για τα διάφορα κριτήρια αστοχίας που τέθηκαν απέφερε μια πληρέστερη εικόνα της επάρκειας του σχεδιασμού του έργου ανάλογα με την προσδοκώμενη ασφάλεια, από αυτή που δίνει η επιλογή μόνο ενός συντελεστή ασφαλείας. Επιπλέον, σε συσχέτιση με τους συντελεστές ασφαλείας των κανονισμών, η παραπάνω ανάλυση αξιοπιστίας οδηγεί αναμφίβολα σε ορθολογικότερη επιλογή του κατάλληλου συντελεστή ασφαλείας για το σχεδιασμό, ώστε χωρίς περιττή δαπάνη να επιτυγχάνεται η μικρή απαιτούμενη πιθανότητα αστοχίας.
description: The ensuing dissertation discusses the modern claim to determine the reliability of geotechnical projects in the framework of risk analysis by implementing methods of structural reliability. The latter determine the safety of a structure by means of data likelihood, so that the uncertainty of data (soil parameters and loads) is taken into account while using numerical methods of analysis. The accepted probability of failure is that which ensures the social security requirements with restrictions as to the construction cost of the project. Moreover the design of a retaining wall project of an open excavation was studied using the method of reliability analysis of reliability index β. For this purpose, failure of the project in question is defined by the non-satisfaction of certain constraints regarding the expected magnitude of movements construction will cause to an adjacent pre-existing building. Also, limit state functions were formed. Then, the parameters that affect mostly the calculations of the probabilistic analysis were found and they were considered as random variables. In order to take into account the variability of values of the basic soil parameters, point estimate method (PEM) was chosen as the appropriate method of credibility, which uses mean value and standard deviation of the stochastic figures. The parametric analyses were executed with the aid of the numerical method of finite elements in Plaxis 7.2. Subsequently, the characteristics of the distribution of the tested construction responses, the mean value and the standard deviation, were identified; lastly the reliability index β. Finding the corresponding probability of failure for various failure set criteria yielded a fuller picture of the adequacy of the designed retaining project according to the expected safety, than is obtained from the factor of safety alone. Additionally, in correlation to the safety factors, the aforementioned reliability analysis undoubtedly leads to a more rational choice of the appropriate safety factor regarding the design, so that, without undue expense, a small acceptable probability of failure is achieved.